钦定古今图书集成/明伦汇编/氏族典/第404卷 > 《廖用贤尚友录》 > 褚承亮
## 钦定古今图书集成/明伦汇编/氏族典/第404卷 > 《廖用贤尚友录》 > 褚承亮

按《金史褚承亮传》：“承亮，字茂先，真定人。宋苏轼自定
武谪官，过真定，承亮以文谒之，大为称赏。宣和五年，
乡试第一，明年登第，调易州户曹，未赴。会金兵南下，
天会六年，斡离不既破真定，拘籍境内进士试安国
寺策，问上皇无道，少帝失信，承亮诣主文，刘侍中曰：
‘君父之罪，岂臣子所得言耶’？长揖而出。刘为之动容”，
荐知槁城县，漫应之，即弃去。年七十终，门人私谥曰
“元贞先生。”子席珍，正隆二年进士，官州县有声。